Miestne zastupiteľstvo mestskej časti Bratislava-Petržalka

Materiál na rokovanie Miestneho zastupiteľstva
mestskej časti Bratislava-Petržalka konaného
dňa 18.decembra 2007

Materiál číslo:112/2007

K bodu: Stanovisko k urbanistickej štúdii lokality MATADOR v mestskej časti Bratislava-Petržalka 

Predkladá:					Návrh uznesenia:

Marián Miškanin	Miestne zastupiteľstvo mestskej časti Bratislava- 
prednosta 					Petržalka
					
						b e r i e   n a    v e d o m i e 

Prerokované:	urbanistickú štúdiu lokality Matador s výhradami uvedenými v stanovisku mestskej časti
v miestnej rade 				Bratislava-Petržalka.
dňa 11.12.2007	

Spracoval:

Ing.arch. Marcel Zuziak
odelenie ÚRaD

DÔVODOVÁ  SPRÁVA

Urbanistická štúdia bola obstaraná spoločnosťou P.G.A., s.r.o., Kopčianska 14, Bratislava podľa § 4 zákona č. 50/1976 Zb. o územnom plánovaní a stavebnom poriadku (stavebný zákon) v znení neskorších predpisov a vyhlášky MŽP SR č.55/2001 Z.z. o územnoplánovacích podkladoch a územnoplánovacej dokumentácií a ostatných súvisiacich predpisov.
Návrh zadania bol spracovaný v súlade s príslušnými ustanoveniami zákona č. 50/1976 Zb. o územnom plánovaní a stavebnom poriadku v znení neskorších predpisov a vyhlášky MŽP SR č.55/2001 Z.z. o územnoplánovacích podkladoch a územnoplánovacej dokumentácií. Urbanistická štúdia je spracovaná na podklade čistopisu zadania z marca 2006.
Cieľom riešenia UŠ je návrh komplexného riešenia bývalého areálu Matador v mestskej časti Bratislava-Petržalka s vytvorením centrotvorných aktivít, uplatnením vyššej intenzity a polyfunkčnosti zástavby, koncentrácie pracovných príležitostí.
Špecifickým cieľom UŠ je návrh výstavby polyfunkčného centra v riešenom území tak, aby sa na riešenom území mohla časovo a koncepčne realizovať v dvoch etapách. Prvá etapa je vymedzená územím prevažne vo vlastníctve obstarávateľa urbanistickej štúdie označená ako celok A) zmiešané územie s navrhovaným funkčným využitím pre zmiešané územia bývania a občianskej vybavenosti, ako celok B) je označené zostávajúce územie bývalého areálu Matadoru smerom severným, po Údernícku ulicu s navrhovaným funkčným využitím pre zmiešané územia obchodu a služieb, výrobných a nevýrobných, ktorých výstavba je navrhovaná v druhej etape.
Účelom obstarania urbanistickej štúdie (UŠ) je vytvorenie koncepcie urbanistického riešenia lokality Matador v mestskej časti Bratislava-Petržalka, ktorá bude podkladom pre Zmenu a doplnok k platnej územnoplánovacej dokumentácii „Územný plán hlavného mesta SR Bratislavy, rok 2007“, kde bližšie definuje a vymedzí spôsob využívania územia.

Prerokovanie

Obstaranie urbanistickej štúdie bolo zabezpečené prostredníctvom odborne spôsobilej osoby pre obstarávanie územnoplánovacích podkladov a územnoplánovacej dokumentácie podľa § 2a stavebného zákona, ktorou je Ing.arch. Marta Šímová, reg.č. 024.
Spracovateľom urbanistickej štúdie je autorizovaný architekt Ing.arch. Ivan Kočan, K.F.A. architektúra a design, s.r.o., Ing.arch. Radovan Panáček.
Verejné prerokovanie urbanistickej štúdie pre dotknuté orgány štátnej správy, samosprávy, dotknuté právnické osoby a s obyvateľmi sa uskutočnilo dňa 05.09.2007.
Urbanistická štúdia bola prerokovaná v komisii ÚPVaD a ŽP dňa 24.10.2007.
Z verejného prerokovania urbanistickej štúdie mestská časť obdržala od  dotknutých právnických osôb a obyvateľov celkovo 35 námietok a pripomienok. Tieto námietky a pripomienky boli zaslané odborne spôsobilej osobe pre obstarávanie na vyhodnotenie.
K návrhu urbanistickej štúdie sa vyjadrila komisia územného plánu a výstavby. Stanovisko je súčasťou tohto materiálu.
Materiál na rokovanie miestneho zastupiteľstva bol prerokovaný v miestnej rade dňa 11. decembra 2007.
URBANISTICKÁ ŠTÚDIA LOKALITY MATADOR

popis a zdôvodnenie navrhovanej urbanistickej koncepcie, urbanistická  kompozícia a organizácia územia

Návrh funkčného využitia územia a jeho organizácie 
Návrh novej funkčnej profilácie využitia riešeného územia zohľadňuje súčasný stav riešeného územia a jeho zázemia, zodpovedá rozvojovým trendom v lokalite a nadväzuje na zámery organizácie funkcií v širšom území v zmysle územného plánu mesta. So zohľadnením týchto východísk je riešené územie rozdelené na dve základné časti, v rámci ktorých sú zastúpené diferencovaným podielom funkcie občianskej vybavenosti, bývania, výrobných a nevýrobných služieb.
Základným princípom integrujúcim tieto dve časti je systém uličnej siete s  polyfunkčným parterom mestského charakteru, pričom uličné priestory, na ktorých na tomto princípe prebieha už v súčasnosti transformácia parteru zástavby v prospech obslužných funkcií, sú doplnené o novonavrhované, v osiach pôvodne vnútroareálových komunikácií.
Kostra zelene je tvorená líniami vysokej zelene pozdĺž komunikácií ako dotvorenie verejných uličných priestorov, dominantná izolačná zeleň je navrhnutá pri Bratskej ulici v prepojení na zeleň cintorína. Súčasťou zelene územia je aj vnútroareálová zeleň.
Návrh organizácie dopravy a  technickej infraštruktúry sleduje urbanistické riešenie územia.

Návrh kompozície a zásad hmotovo - priestorového riešenia
Návrh urbanistickej kompozície územia vychádza zo zámeru zásadnej zmeny identity lokality z výrobnej zóny na polyfunkčné mestské prostredie, pričom východiskom tejto zmeny je 
-	ukončenie nosnej výroby lokality a asanácia jej objektov, 
-	prebiehajúca funkčná reštrukturalizácia väčšiny objektov územia, 
-	charakter nových investičných zámerov v priľahlom okolí, 
-	zvyšujúci sa význam lokality vo vzťahu k dopravnému uzlu železničnej stanice a zlepšenia prepojenia na dopravný systém Rakúska.
-	špecificky priestor  v centrálnej polohe riešeného územia, ktorého kompozícia je založená na vytvorení rušných obslužných ulíc na obvode, ich protipólom je diagonálne riešený atraktívny zelený priestor vo vnútornom území pre oddych, posedenie a spoločenské kontakty, akcentom riešeným v druhej diagonále je súbor pasáží prepájajúca dva segmenty obchodného centra, pričom v ich križovaní a v priamom kontakte s vonkajším prostredím je umiestnený akcent kompozície, ktorým môže byť „kryté námestie“ alebo iný akcent verejného parteru, hmotová skladba tohto súboru je založená na kontraste 2- podlažného parteru obchodnej vybavenosti a obsluhy a  výškových objektoch vybavenosti a bývania, ktorých plochy pre oddych a zotavenie sú riešené aj na strechách objektu obslužného parteru,
-	menšie polyfunkčné komplexy, ktorých zástavba vo vnútorných traktoch zástavby vytvára polouzatvorené dvory so zeleňou, spevnenými pešími a nutnými prevádzkovými plochami, hmotová skladbe polyfunkčných objektov má prevažujúcu výškovú hladinu 6-8 podlaží, s 2 podlažnou časťou pre lokalizáciu služieb a obchodnej vybavenosti,
-	solitérne objekty s výškovou hladinou 6-8 podlaží, dokomponované areálovou zeleňou a orientované najmä ku Kopčianskej ulici, v rámci ktorých sú situované signálne výškové objekty v polohách medzi už rozostavaným výškovým objektom Viena Gate a križovatkou Kopčianska/Bratská ulica.
	Intenzita zástavby a celková zaťaženosť územia je odvodená od podobných území v štruktúre mesta. V rámci vnútornej diferenciácie jednotlivých sektorov je navrhnutá logicky najvyššia zaťaženosť v centrálnej polohe územia riešeného územia, s optimálnymi možnosťami riešenia dopravnej obsluhy, vrátane statickej dopravy.

Začlenenie stavieb do okolitej  zástavby a do ostatnej krajiny
Navrhovaný nárast  zástavby zodpovedá polohovému potenciálu územia a v celkovom obraze mesta vhodne dopĺňa jeho siluetu. Návrh prevažujúcej výškovej hladiny 6-8 podlaží ako aj výškové objekty 15 - 35 podlažné zohľadňujú merítko zástavby mestskej časti a súčasne budú jedným z jej akcentov.
Orientačným bodom od hlavnému vstupu do územia od Bratskej cesty je hlavný referenčný uzol riešeného územia (kruhový objazd), ktorý je akcentovaný tromi výškovými objektami. V krajinnom obraze lokality sú čitateľné ďalej dve navrhované skupiny usporiadania výškových akcentov a to výškové objekty doplňujúce komplex Vienna Gate a výškové objekty ťažiska navrhovaného polyfunkčného komplexu, vyhliadkovú vežu). pripomínajúci históriu lokality.
Celková hmotovo - priestorová koncepcia riešeného územia v kontexte s výškovými budovami Vienna Gate  bude spoluvytvárať novú siluetu pri vstupe do mesta v smere z Maďarska a Rakúska. Nová urbánna dominanta bude logickým symbolom vznikajúcej západnej rozvojovej osi, ktorá vzhľadom na polohu priestorové a dopravné danosti tvorí dôležitý potenciál rozvoja mesta v najbližšom období.

návrh koncepcie Dopravného riešenia
	V širších dopravných súvislostiach rešpektuje koncepcia dopravného vybavenia územia podľa  nového územného plánu a nenavrhujú sa voči nej žiadne zmeny.
	Návrh dopravy kontaktného širšieho územia  v zásade vychádza z dopravného riešenia nového územného plánu a tento ďalej rozvíja a modifikuje s ohľadom na nové zámery vo funkčnom využití územia. V princípe sa teda zachováva súčasný obvodový komunikačný skelet tvorený komunikáciami Kopčianska, Údernícka, Bratská, ktorý bol doplnený o nové komunikačné prepojenia. S ohľadom na dopravný význam Bratskej ul. a jej priame napojenie na diaľnicu sa dopravné napojenie riešeného územia orientuje predovšetkým na túto komunikáciu, a to prostredníctvom nového mimoúrovňového uzla s predĺženou Gogoľovou ul. a návrhom na dobudovanie križovatky Bratskej s Kopčianskou na úplnú mimoúrovňovú križovatku. Spomínané nové zámery vo funkčnom využití územia a navrhovaná vyššia miera využitia územia, nepochybne prinesú zvýšenie objemu zdrojovej a cieľovej dopravy vo vzťahu k riešenému územiu. A to nielen voči súčasnému stavu, ale aj voči predpokladom nového územného plánu, v zmysle ktorého je predpokladané výhľadové dopravné zaťaženie pre horizont r. 2030 na Bratskej 19000 voz./deň, na Úderníckej ul. 2300 voz./deň a na Kopčianskej 1600 voz./deň.

Celok A) Zmiešané územie bývania a občianskej vybavenosti – základné údaje
Funkcia	Byty
	Obyvatelia	Administratíva	Hotel
	Obchod, služby	Základná vybavenosť	
Ukazovateľ

Sektor	počet	počet	čistá úžitková plocha m2	lôžka +
zamestnanci	čistá odbytová plocha m2	Čistá úžitková plocha m2	
Z/1	-	-	-	-	-	-	
OV+B/1	150	450	14736	-	6300	-	
OV/1	-	-	9156	-	4800	-	
OV+B/2	1500	4500	-	600 + 600	36000	2220	
OV+B/3	200	550	-	-	7176	-	
OV/9	-	-	4620	-	1788	-	
OV+B/4	100	300	6852	-	2280	-	
Z/2	-	-	-	-	-	-	
spolu	1950	5800	35364		58344	2220	

Výpočet nárokov statickej dopravy pre celok A)

Sektor	Odstavné miesta	Parkovacie miesta	

Odstavné a 
parkovacie miesta spolu	
	obyvatelia

(obyv.:2,5).1,2	obyvatelia

(obyv.:20).
.1,056	administrat.

(m2 : 30)
.1,056	obchod, služby, vybavenosť
(m2 : 30)
.1,056	hotel

(lôžka : 2 +
 zamest. : 5)
 .1,056
		
Z/1	-	-	-	-		-	
OV+B/1	216	24	519	222		981	
OV/1	-	-	322	169		491	
OV+B/2	2160	240	-	1345	317 + 127	4189	
OV+B/3	264	29	-	253		546	
OV/9	-	-	163	63		226	
OV+B/4	144	16	241	80		481	
Z/2	-	-	-	-		-	
spolu	2784	309	1245	2132	444	6914	
spolu	2784	4130	6914	

Celok B) Zmiešané územie obchodu a služieb – základné údaje
Funkcia	Administratíva
	Obchod
	Hotel
	Služby
	
Ukazovateľ

Sektor	čistá úžitková
plocha m2	čistá odbytová
plocha. m2	lôžka +
zamestnanci	čistá odbytová
plocha. m2	
OV/2	5259	930	-	-	
OV/3	5178	2592	300 + 300	-	
OV/4	7458	1650	200 + 200	3297	
OV/5	8358	1680	150 + 150	4410	
OV/6	7224	1440	-	5778	
OV/7	4260	1416	-	1416	
OV/8	20508	-	-	12300	
spolu					

Výpočet nárokov statickej dopravy pre celok B)

Sektor	Parkovacie miesta	
	administrat.

(m2:30).1,056	obchod, služby,

(m2:30).1,056	Hotel	Parkovacie miesta spolu	
			(lôžka : 2)
.1,056
	(zamest. : 5)
.1,056		
OV/2	185	33	-	-	218	
OV/3	182	91	158	63	494	
OV/4	262	174	106	42	584	
OV/5	294	214	79	32	619	
OV/6	254	254	-	-	508	
OV/7	150	100	-	-	250	
OV/8	723	434	-	-	1157	
spolu	2050	1300	480	3830	

Celkový nárok na zabezpečenie statickej dopravy pre obidva celky v riešenom území predstavuje spolu
N = 6914 + 3830 = 10744 odstavných a parkovacích miest. Pokrytie bude zabezpečené v každom sektore samostatne a to tak, že 10-15% z nárokov bude umiestnených na povrchu a zvyšok v podzemných garážach.

Mestská hromadná doprava
V súlade s územným plánom mesta sa v návrhu uvažuje s obsluhou riešeného územia  nekoľajovou autobusovou dopravou. Vedenie trás MHD sa navrhuje po komunikáciách Bratská, Kopčianska, Údernícka, Gogoľova a predĺžená Hrobárska. Polohy zastávok MHD sú zrejmé z grafickej prílohy. 

Pešia a cyklistická doprava
Pre pešiu dopravu sú navrhované pešie chodníky pri všetkých miestnych komunikáciách v riešenom území. Pre zvýšenie atraktivity územia sa navrhuje pešia lávka vedená z riešeného územia ponad železničnú trať a Panónsku cestu do zastavaného územia v zóne Dvory. Navrhnutá lávka bude slúžiť aj pre cyklistickú dopravu s väzbou na hlavnú cyklotrasu vedenú pozdĺž Kopčianskej ul.

								P.G.A., s.r.o.
								Kopčianska 14
								851 01 Bratislava 5

Naša zn.:12/07/10615/TA3/ZK167	A-20	Bratislava, 12.11.2007

Vec:
Urbanistická štúdia lokality MATADOR v mestskej časti Bratislava-Petržalka - stanovisko

Listom doručeným dňa 25.07.2007 ste nás požiadali o stanovisko k „Urbanistická štúdia lokality MATADOR“ v mestskej časti Bratislava-Petržalka. 
Spracovateľom urbanistickej štúdie je autorizovaný architekt Ing.arch. Ivan Kočan, K.F.A. architektúra a design, s.r.o., Ing.arch. Radovan Panáček a obstarávateľom je spoločnosť P.G.A. s.r.o., Alstrova 6477/202, 831 06 Bratislava.
Návrh zadania spracovaný v súlade s príslušnými ustanoveniami zákona č. 50/1976 Zb. o územnom plánovaní a stavebnom poriadku v znení neskorších predpisov a vyhlášky MŽP SR č.55/2001 Z.z. o územnoplánovacích podkladoch a územnoplánovacej dokumentácií bol prerokovaný s dotknutými subjektami a v čistopise zadania boli zapracované ich pripomienky. Urbanistická štúdia je spracovaná na podklade čistopisu zadania z marca 2006.
Verejné prerokovanie urbanistickej štúdie pre dotknuté orgány štátnej správy, samosprávy, dotknuté právnické osoby a s obyvateľmi sa uskutočnilo dňa 05.09.2007.
Riešené územie je v zmysle „Územného plánu hlavného mesta SR Bratislavy, rok 2007“ určené pre funkciu výroby.
Účelom obstarania urbanistickej štúdie (UŠ) je vytvorenie koncepcie urbanistického riešenia lokality Matador v mestskej časti Bratislava-Petržalka, ktorá je podkladom pre Zmenu a doplnok k platnej územnoplánovacej dokumentácii „Územný plán hlavného mesta SR Bratislavy, rok 2007“, bližšie definuje a vymedzuje spôsob využívania územia, vrátane dopravy a technickej infraštruktúry.
Spracovanie UŠ prebiehalo v dvoch etapách:
I.	etapa - analýza súčasného stavu, využívania a organizácie územia areálu Matador,
II.	etapa návrh riešenia územia areálu Matador.
Cieľom riešenia UŠ je návrh komplexného riešenia bývalého areálu Matador v mestskej časti Bratislava-Petržalka s vytvorením centrotvorných aktivít, uplatnením vyššej intenzity a polyfunkčnosti zástavby, koncentrácie pracovných príležitostí.
Špecifickým cieľom UŠ je návrh výstavby polyfunkčného centra v riešenom území tak, aby sa na riešenom území mohla časovo a koncepčne realizovať v dvoch etapách. Prvá etapa je vymedzená územím prevažne vo vlastníctve obstarávateľa urbanistickej štúdie označená ako celok A) s navrhovaným funkčným využitím je pre zmiešané územie s navrhovaným funkčným využitím bývania a občianskej vybavenosti, ako celok B) je označené zostávajúce územie bývalého areálu Matadoru smerom severným po Údernícku ulicu s navrhovaným funkčným využitím pre zmiešané územia obchodu a služieb výrobných a nevýrobných, ktorých výstavba je navrhovaná v druhej etape.
 Dopravne bude riešené územie napájané priamo na Bratskú ulicu cez dopravné uzly. Vedľajšie komunikácie na obsluhu riešeného územia sú ulice z východu Kopčianska, zo západu Kaukazská a zo severu Údernícka ulica.
Celková výmera riešeného územia je 297  743 m², z toho výmera areálu je 251 425 m² s celkovou podlažnou plochou 196 250 m². Z hľadiska ekonomického bilancovania riešené územie navrhuje v rámci areálu v celku A) vybudovať 1950 bytových jednotiek pre 5000 - 5800 obyvateľov, s návrhom vybudovať k bytovým jednotkám 2784 parkovacích miest a k občianskej vybavenosti – administratíva s čistou užitkovou plochou 35 364 m² a služby s čistou odbytovou plochou 58 344 m2 je návrh vybudovať 4130 parkovacích miest. Spolu v celku A) 6914 parkovacích miest.
Celok B) Zmiešané územie obchodu a služieb navrhujú pre administratívu s čistou užitkovou plochou 2050 m², obchody a služby s čistou odbytovou plochou 1300 m², pre hotelové lôžka a zamestnancov spolu 480 vybudovať spolu 3830 parkovacích miest.
Celkový nárok na zabezpečenie statickej dopravy pre obidva celky A) a B) v riešenom území predstavuje vybudovať spolu 10774 odstavných a parkovacích miest.

Po posúdení a prerokovaní predloženej urbanistickej štúdie lokality MATADOR Vám mestská časť Bratislava-Petržalka vydáva nasledovné  s t a n o v i s k o :

1.	Vo vzťahu k platnej územnoplánovacej dokumentácii:
Územný plán hlavného mesta. SR Bratislavy, rok 2007 definuje riešené územie ako stabilizované územie funkčne určené pre priemyselnú výrobu, kód 301, plochy slúžiace pre umiestňovanie areálov priemyselnej výroby, distribučné centrá sklady, stavebníctvo s prípadným rušivým momentom na okolie.
Urbanistická štúdia lokality Matador je podkladom, pre zmeny a doplnky platného územného plánu hlavného mesta SR Bratislavy na funkčné využitie zmiešané územia občianskej vybavenosti, bývania a obchodov a služieb, definované ako rozvojové územie so zásadnou zmenou funkčného využitia.

2.	Vo vzťahu k vlastnému riešeniu máme nasledovné pripomienky a námietky:

V urbanistickej koncepcii:
	Stanovenie ukazovateľov intenzity funkčného využitia územia požadujeme porovnať podľa regulatívov pre rozvojové územia platného územného plánu. Požiadavka na intenzívne využitie riešeného územia z hľadiska celomestskej úrovne urbanizácie, nie je v urbanistickej štúdii preukázaná v rámci riešeného územia tak, aby sa mohli určiť smerné a záväzné ukazovatele využitia územia. S navrhovanými ukazovateľmi intenzity funkčného využitia územia nesúhlasíme a nemôžu byť podkladom pre spracovanie zmien a doplnkov územného plánu.
	Požadujeme bilancovať urbanistické kapacity podľa urbanistických obvodov a urbanistických blokov, pretože intenzitu využitia rozvojového územia okrem funkčného využitia územia určuje poloha v meste, najmä charakter väzby nadväzujúcej na existujúcu štruktúru, ako aj lokálne urbanistické väzby mestskej štruktúry.
	Navrhované ukazovatele intenzity využitia územia – index podlažných plôch a priemernú podlažnosť požadujeme znížiť.

2.4.Urbanistická štúdia po prerokovaní a schválení sa stane podkladom pre zadanie podrobnejšieho stupňa územnoplánovacej dokumentácie zóny pre urbanistické obvody č. 92, 94, 98a, 99b, 100 a 253.
2.5.Záväzné stanovenie priestorového usporiadania a umiestnenia stavieb na jednotlivých pozemkoch s určením zastavovacích podmienok v zmysle stavebného zákona je možné stanoviť územným plánom zóny, ktorého záväzná časť obsahuje predmetné ukazovatele intenzity využitiaúzemia (§13 iods. 7 vyhlášky č. 55/2001 Z.z. o územnoplánovacích podkladoch a územnoplánovacej dokumentácie).

V dopravnom riešení: 
1.	Dopravu riešiť v rámci širších vzťahov tak aby nedošlo k dopravnému kolapsu v priestore obvodového centra (Vienna gate Údernícka a Kopčianska ulica), kde sa zohľadnia väzba na komunikačný systém, vypustiť napojenie parkoviska zo severnej strany na Údernícku ulicu.
2.	Navrhujeme už v I. etape zokruhovať ulice Kopčianska, Údernícka v priestore Kaukazská a Bratská.
3.	Navrhnuté dopravné prepojenie Gogoľova – Bratská ulica žiadame v okolí existujúcich objektov zmiešaného územia oddeliť pásom zelene, v priestore riešeného územia urbanistickej štúdie, ktorého vlastníkom je obstarávateľ.
4.	Zvážiť nutnosť priameho prepojenia okružnej križovatky a Bratskej ulice, ktoré neodporúčame, resp. žiadame preriešiť tento dopravný uzol.
5.	Komunikácie žiadame riešiť len v území vo vlastníctve obstarávateľa.

3.	Záver:

Mestská časť Bratislava-Petržalka 

b e r i e  na  v e d o m i e

urbanistickú štúdiu Lokality Matador s výhradami uvedenými v bode 2.1. a 2.2., spracovanú ako podklad pre zmenu a doplnok platného územného plánu z funkcie stabilizované územie výroby (kód 301) na rozvojové územie zmiešané územia bývania (kód 501), občianskej vybavenosti (kód 201) a zmiešané územia obchodu a služieb výrobných a nevýrobných (kód 502), za predpokladu rešpektovania námietok a pripomienok uvedených v tomto stanovisku.

S pozdravom

	Milan  F t á č n i k
	starosta

Vybavuje: odd. ÚRaD,  68 286 836